কুমিল্লা, ৮ জুলাই (শীর্ষ নিউজ ডটকম): কুমিল্লা সীমান্তের বিভিন্ন স্থান থেকে অভিযান চালিয়ে গত ১৮ মাসে ১১৯ কোটি ৪ লাখ ৯৯ হাজার  ৯৪৭ টাকার মাদকদ্রব্য আটক করেছে বর্ডার গার্ড বাংলাদেশ (বিজিবি)-৩৩। এ সময় মাদক পাচারের ঘটনায় ১৪৮ জনকে আটক করা হয়। আটককৃত মাদকদ্রব্যের মধ্যে হেরোইন, ফেনসিডিল, গাঁজা, বিয়ার, হুইস্কি, মদ, বিভিন্ন প্রকার যৌন উত্তেজক ট্যাবলেট ও নেশা জাতীয় ইনজেকশনসহ অন্যান্য মাদকদ্রব্য রয়েছে। বৃহস্পতিবার বিকেলে বিজিবি-৩৩ ব্যাটালিয়ন সূত্রে এ তথ্য জানা গেছে।  জানা যায়, ২০১০ সালের জানুয়ারি থেকে ২০১১ সালের জুন পর্যন্ত এ ১৮ মাসে বিজিবি ১১৯ কোটি টাকার মাদকদ্রব্য আটক ও ১৪৮ জন মাদক বিক্রেতাকে আটক করা হয়। এর মধ্যে ২০১০ সালের জানুয়ারি  মাসে ৬ কোটি ৯১ লাখ ৪২ হাজার ৮শ টাকার মাদকসহ ৬ জন, ফেব্রুয়ারিতে ৫ কোটি ৫৪ লাখ ৪ হাজার ৮শ টাকার মাদকসহ ৪ জন, মার্চে ৮ কোটি ৭২ লাখ ১২ হাজার ২শ টাকার মাদকসহ ৫ জন, এপ্রিলে ১০ কোটি ১২ লাখ ৬৫ হাজার ৪শ টাকার মাদকসহ ১১ জন, মে মাসে ১৪ কোটি ২৮ লাখ ২৫ হাজার ৫ শ টাকার মাদকসহ ১৩ জন, জুনে ১৮ কোটি ৪১ লাখ ৪৯ হাজার ২শ টাকার মাদকসহ ৮ জন, জুলাইয়ে ১০ কোটি ৮৭ লাখ ২৭ হাজার ৫শ টাকার মাদকসহ ১১ জন, আগস্টে ৮ কোটি ৩৮ লাখ ৬৭ হাজার ৭শ টাকার মাদকসহ ৬ জন, সেপ্টেম্বরে ৭ কোটি ৩১ লাখ ৩৩ হাজার ৭শ টাকার মাদকসহ ৯ জন, অক্টোবরে ৫ কোটি ৭৫ লাখ ৫৯  হাজার টাকার মাদকসহ ৯ জন, নভেম্বরে ৩ কোটি ৬৫ লাখ ৩৯ হাজার ৪শ টাকার মাদকসহ ১৪ জন এবং ডিসেম্বরে ৩ কোটি ২৮ লাখ ১৬ হাজার টাকার মদকসহ ১ জন মাদক বিক্রেতাকে আটক করা হয়। এছাড়া ২০১১ সালের জানুয়ারিতে ২ কোটি ৮২ লাখ ৩৪ হাজার ৫শ টাকার মাদকসহ ৭ জন, ফেব্রুয়ারিতে ২ কোটি ২১ লাখ ৭২ হাজার ৮৭৫ টাকার মাদকসহ ৬ জন, মার্চে ২ কোটি ২৫ লাখ ৫১ হাজার ১৫০ টাকার মাদকসহ ৩ জন, এপ্রিলে ৩ কোটি ৩৪ লাখ ৯৪ হাজার ৫৬০ টাকার মাদকসহ ১৪ জন, মে মাসে ২ কোটি ৭৩ লাখ ৬০ হাজার ৫১২ টাকার মাদকসহ ৯ জন এবং জুনে ২ কোটি ৪০ লাখ ৪২ হাজার ৮৫০ টাকার মাদকসহ ১২ জনকে  আটক করা হয়েছে।  (শীর্ষ নিউজ ডটকম/প্রতিনিধি/এইউ/শাসি/আরআর/১৭.৪৪ ঘ.)